Kangelani Lodge | LekkeSlaap
Kangelani Lodge is 'n Afrika-styl lodge op Alverstone Hill, 9 km vanaf Hillcrest. Die lodge is uit hout en klip gebou en bied panorama-uitsigte van die Assagay-vallei, rustigheid, ontspanning en warm gasvryheid.
Verblyf is beskikbaar in 8 gastekamers, 2 luukse tente, 'n huis met slaapplek vir 6 en 'n kothuis met slaapplek vir 2. Elke kamer het 'n TV met sekere DStv-kanale, tee- en koffiemaakgeriewe, 'n kluis, lugversorging, verwarmer, en 'n yskassie. Die meeste kamers kyk uit oor die tuine en bied 'n uitsig oor die vallei. Gratis WiFi is beskikbaar.
Die lodge bied 'n bosboma wat omring is deur aalwyn en inheemse bome. Daar is 'n kroeg buite met ingeboude braaigeriewe sowel as 'n wynkelder vir 'n unieke eetervaring. Daar is ook 'n swembad.
Die lodge is 'n ideale venue vir konferensies met plek vir 30 afgevaardigdes. Die wynkelder is ideaal vir kleiner privaat feesvieringe, of gaste kan gebruik maak van die inheemse tuine vir groter funksies.